

**JĒKABPILS NOVADA PAŠVALDĪBA**

JĒKABPILS NOVADA DOME

Reģistrācijas Nr.90000024205

Brīvības iela 120, Jēkabpils, Jēkabpils novads, LV – 5201

Tālrunis 65236777, fakss 65207304, elektroniskais pasts pasts@jekabpils.lv

**LĒMUMS**

Jēkabpils novadā

29.05.2025. (protokols Nr.9, 30.punkts) Nr.354

Par Jēkabpils novada teritorijas plānojuma un saistošo noteikumu apstiprināšanu

Jēkabpils novada dome 2025. gada 27. martā pieņēma lēmumu Nr. 189 (protokols Nr.4, 6. punkts) “Par Jēkabpils novada teritorijas plānojuma pilnveidotās redakcijas nodošanu publiskajai apspriešanai un institūciju atzinumu saņemšanai”, pēc kā pilnveidotā Jēkabpils novada teritorijas plānojuma (turpmāk - Teritorijas plānojums) 2.0 redakcija tika nodota publiskai apspriešanai sabiedrībai un institūcijām atzinumu sniegšanai. Teritorijas plānojuma 2.0 redakcijas publiskā apspriešana notika no 2025. gada 1. aprīļa līdz 2025. gada 23. aprīlim. 2025. gada 15. aprīlī, pulksten 18:00, hibrīdrežīmā tika organizēta publiskās apspriešanas sanāksme.

Par Teritorijas plānojuma 2.0 redakciju atzinumi tika pieprasīti 36 institūcijām, tai skaitā lūgts viedoklis Ekonomikas ministrijai. Teritorijas plānojuma publiskās apspriešanas laikā no 2025. gada 1. aprīļa līdz 2025. gada 23. aprīlim tika saņemti 24 institūciju pozitīvi atzinumi un saņemts Ekonomikas ministrijas viedoklis par Teritorijas plānojuma 2.0 redakcijas Teritorijas izmantošanas un apbūves noteikumiem. Četras (4) institūcijas - SIA “Latvijas Mobilais Telefons”, SIA “Latvijas vēja parki”, Veselības inspekcija, Valsts vides dienests, neinformējot par termiņa pagarināšanu, savu atzinumu sniedza pēc publiskās apspriešanas termiņa beigām, bet šo institūciju atzinumi ir pozitīvi. Dabas aizsardzības pārvaldes Latgales reģionālā administrācija pamatojoties uz Ministru kabineta 2014. gada 14. oktobra noteikumu Nr. 628 “Noteikumu par pašvaldību teritorijas attīstības plānošanas dokumentiem” 59. punktu, lūdza pagarināt atzinuma sniegšanas termiņu, pēc kā tika saņemts pozitīvs atzinums. Ņemot vērā Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 62. punktā noteikto, izvērtējot publiskās apspriešanas rezultātus pieņemts, ka pārējām septiņām (7), atzinumus neiesniegušajām institūcijām, nav publiskas intereses par Teritorijas plānojuma 2.0 redakciju. Papildus saņemta Valsts robežsardzes vēstule par Teritorijas plānojuma redakciju, nepieciešamajiem precizējumiem. Publiskās apspriešanas rezultātu apkopojums - institūciju atzinumu, Ekonomikas ministrijas viedokļa, sabiedrības pārstāvju priekšlikumu (iebildumu) izvērtējums ir sniegts izstrādes vadītāja Ziņojumā par publiskās apspriešanas laikā saņemto priekšlikumu un institūciju atzinumu izvērtēšanu un to vērā ņemšanu vai noraidīšanu (turpmāk - Ziņojums). Pamatojoties uz Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 86.1. punktu, izvērtējot publiskās apspriešanas rezultātus apspriestajā Teritorijas plānojuma redakcijā veikti precizējumi, par ko norādīts izstrādes vadītāja pamatojumā redakcionālu kļūdu labošanai. Veiktie precizējumi nemaina publiskajā apspriešanā nodotās Teritorijas plānojuma 2.0 redakcijas risinājumus. Izmaiņas nav būtiskas – nerada papildus apgrūtinājumus fizisko un juridisko personu īpašumiem, neskar citu personu tiesiskās intereses kā arī nemaina kopējos teritorijas plānojuma risinājumus. Sagatavotā Teritorijas plānojuma redakcija 2.1. ir virzāma apstiprināšanai kā galīgā redakcija.

Ziņojums ir sagatavots ņemot vērā Ministru kabineta 2014.gada 14.oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 86., 86.1.  punktu un 87. punktu un kopā ar Teritorijas plānojuma redakciju 2.1. ir iesniegts izskatīšanai Jēkabpils novada domes sēdē.

Pamatojoties uz Pašvaldību likuma 4. panta pirmās daļas 15. punktu un 10. panta pirmās daļas 1. punktu, Teritorijas attīstības plānošanas likuma 12. panta pirmo daļu un 25. pantu, Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 88.1.,  91.,  92.,  92.1  punktu un ņemot vērā Attīstības un tautsaimniecības komitejas 08.05.2025. lēmumu (protokols Nr. 6),

Jēkabpils novada dome nolemj:

1. Apstiprināt Jēkabpils novada teritorijas plānojumu (Redakcija 2.1.), atbilstoši Teritorijas attīstības plānošanas likuma 25. pantam.
2. Apstiprināt Jēkabpils novada domes 2025. gada 29. maija saistošos noteikumus Nr.9 “Jēkabpils novada teritorijas plānojuma teritorijas izmantošanas un apbūves noteikumi un grafiskā daļa” (1. pielikums).
3. Uzdot Teritorijas plānojuma izstrādes vadītājam:
	1. lēmumu par Teritorijas plānojuma apstiprināšanu piecu darba dienu laikā pēc tā stāšanās spēkā ievietot teritorijas attīstības plānošanas informācijas sistēmā;
	2. saistošos noteikumus Nr.9 divu nedēļu laikā nosūtīt izsludināšanai oficiālajā izdevumā “Latvijas Vēstnesis”, izmantojot teritorijas attīstības plānošanas informācijas sistēmu.
4. Saistošie noteikumi Nr.9 stājas spēkā nākamajā dienā pēc to izsludināšanas, bet īstenojami saskaņā ar Teritorijas attīstības plānošanas likuma 27. pantā noteikto.
5. Uzdot Sabiedrisko attiecību un digitālās komunikācijas nodaļai publicēt šo lēmumu pašvaldības oficiālajā tīmekļvietnē <https://www.jekabpils.lv>, norādīt hipersaiti ar unikālo identifikatoru uz valsts vienotajā ģeotelpiskās informācijas portālā www.geolatvija.lv pieejamo apstiprināto Teritorijas plānojumu un saiti uz publikāciju oficiālajā izdevumā “Latvijas Vēstnesis” un ievietot informāciju pašvaldības informatīvajā izdevumā “Jēkabpils Novada Vēstis”.
6. Kontroli par lēmuma izpildi veikt iestādes “Jēkabpils novada Attīstības pārvalde” vadītājam.

Pielikumā:

Jēkabpils novada domes 2025.gada 25. maija saistošie noteikumi Nr.9 “Jēkabpils novada teritorijas plānojuma teritorijas izmantošanas un apbūves noteikumi un grafiskā daļa” uz 2 lp.

Sēdes vadītājs

Domes priekšsēdētājs R.Ragainis

Gunda Cērmūkša 22018804

**DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**